
2020 METŲ PLUNGĖS RAJONO STALO TENISO DVEJETŲ ČEMPIONATŲ 
N U O S T A T A I
„Santrauka dvejetams“

I. BENDROJI DALIS
1. Dvejetų, vyrų ir mišrių (vyras ir moteris) čempionatai vykdomi 2020 m. kovo 14 d. 
2. [bookmark: _GoBack]Dalyvių registracija vyksta varžybų dieną nuo 15.30 val. iki 15.50 val. Varžybų pradžia 16.00 val., registracija galima ir išankstinė internetu http://raudonajuoda.puslapiai.lt/tournamen . Registruojant grafoje „vardas pavardė“ reikia nurodyti abiejų žaidėjų pavardes.
3. Starto mokesčio nėra.
4. Čempionatų dalyviai privalo vilkėti tvarkingą sportinę aprangą. 
5. Čempionatų dalyviai patys atsakingi už savo sveikatą.
6. Varžybos vykdomos pagal Lietuvoje patvirtintas Lietuvos stalo teniso asociacijos (toliau – LSTA) taisykles. Žaidėjų raketės turi atitikti Tarptautinės stalo teniso federacijos (ITTF) nustatytus reikalavimus. Visi susitikimai žaidžiami iki 3 laimėtų setų.
II. VADOVAVIMAS VARŽYBOMS
7.  Varžybas vykdo Plungės stalo teniso klubas „Žemaite“. Kontaktai: Stanislovas Ivanauskas (8 682 51042), Arūnas Juozas Auškalnis (8 686 24466).
8. Varžybų nuostatai ir vykdymo datos gali būti keičiami tik Plungės stalo teniso klubo „Žemaite“ valdybos sprendimu.
III. DALYVIAI
9. Čempionatuose dalyvauja Plungės r. gyvenantys stalo teniso žaidėjai nustatyta tvarka užsiregistravę varžyboms.
10. Moterys/merginos gali dalyvauti ir vyrų čempionatų varžybose.
11. Dvejetų čempionate varžomasi vyrų ir mišrių (moteris ir vyras) dvejetų grupėse.
12. Čempionatuose leidžiama dalyvauti buvusiems plungiškiams, jeigu jie yra Plungės stalo teniso klubo Žemaite aktyvūs nariai. Sprendimas leisti dalyvauti varžybose priimamas  klubo valdybos sprendimu.
IV. VARŽYBŲ SISTEMA
13.  Dvejetų varžybų sistema nustatoma varžybų dieną atsižvelgiant į užsiregistravusių dalyvių skaičių.
14. Dvejetų čempionate porų tarpusavyje sudaryti negali esantys tarp 6 geriausių rajono žaidėjų pagal galiojantį nuo 2020-02-01 LSTA reitingą. 
15. Mišrios poros, moteris ir vyras, rungtyniauja:
· užsiregistravus trims ir mažiau mišrių porų žaidžia bendroje dvejetų čempionato grupėje. Aukščiausias dvi vietas bendroje įskaitoje užėmusios mišrios poros žaidžia tarpusavyje papildomą susitikimą čempionams nustatyti nepriklausomai ar buvo susitikę ankstesniame etape. 
· užsiregistravus daugiau kaip trims poroms, mišrių porų čempionatas žaidžiamas atskiroje grupėje. Tokiu atveju dalyviai gali dalyvauti ir vyrų ir mišrių dvejetų čempionatuose.
16. Žaidžiant pogrupiuose vietos nustatomos pagal rodiklius. Nepaaiškėjus vietai pagal vieną žiūrimas sekantis rodiklis. Rodikliai: 1. Pagal bendrą surinktų taškų skaičių;  2. Pagal tarpusavio susitikimų taškų skaičių; 3. Pagal tarpusavio susitikimų setų santykį; 4. Pagal koeficientą laimėti / pralaimėti tarpusavio setai; 5. Pagal bendrą visų susitikimų pogrupyje setų santykį; 6. pagal koeficientą laimėti /  pralaimėti  pogrupyje setai. Jeigu visi rodikliai lygūs nugalėtojas nustatomas burtų keliu.
V. BAIGIAMOJI DALIS
17. Rajono čempionai bei čempionatų prizininkai dvejetų grupėse apdovanojami taurėmis (prizais), diplomais, medaliais. 
________________________________________
